เบียร์ช้าง

right
เบียร์ช้าง เป็นเครื่องดื่มประเภทเบียร์ยี่ห้อหนึ่ง ภายใต้การผลิตและจัดจำหน่ายโดยบริษัท ไทยเบฟเวอเรจ จำกัด (มหาชน) ในเครือกลุ่มทีซีซี ของเจริญ สิริวัฒนภักดี ก่อตั้งขึ้นเพื่อดำเนินตามนโยบายการค้าเสรี ของอุตสาหกรรมเบียร์ในประเทศไทย โดยการผลิตเบียร์ไทยระดับสากลที่โดดเด่นจากวัตถุดิบ เช่น มอลท์, ข้าวไทย และฮ็อพ โดยต่อยอดมาจากการผลิตเบียร์คาร์ลสเบิร์กของบริษัท คาร์ลสเบอร์ก บริวเวอรี่ (ประเทศไทย) จำกัด ที่เจริญร่วมทุนกับกลุ่มคาร์ลสเบิร์ก จากประเทศเดนมาร์ก ที่มีความชำนาญการผลิตเบียร์ เบียร์ช้างเริ่มวางจำหน่ายในตลาดเป็นครั้งแรกเมื่อวันที่ 2 มีนาคม พ.ศ. 2538 โดยใช้เบียร์ที่ผลิตจากโรงงานที่อำเภอบางบาล จังหวัดพระนครศรีอยุธยา ของบริษัท เบียร์ทิพย์ บริวเวอรี่ (1991) จำกัด

**การผลิต **
ปัจจุบันเบียร์ช้างผลิตจากโรงงานที่ได้รับการรับรองมาตรฐานระดับโลกทั้งหมด 3 โรง ดังนี้
# โรงงานเบียร์ อำเภอวังน้อย จังหวัดพระนครศรีอยุธยา ดำเนินการโดย บริษัท คอสมอส บริวเวอรี่ (ประเทศไทย) จำกัด (ชื่อเดิม: บริษัท คาร์ลสเบอร์ก บริวเวอรี่ (ประเทศไทย) จำกัด) มีพื้นที่ 72 ไร่ โดยใช้เงินลงทุน 1,500 ล้านบาท เริ่มก่อสร้างเมื่อเดือนพฤษภาคม พ.ศ. 2535 จากนั้นสมเด็จพระเจ้าพี่นางเธอ เจ้าฟ้ากัลยาณิวัฒนา (พระยศในขณะนั้น) เสด็จมาทรงเปิดโรงงานเมื่อวันที่ 1 มีนาคม พ.ศ. 2536 โดยเริ่มผลิตเบียร์คาร์ลสเบิร์กก่อน วางจำหน่ายครั้งแรกเมื่อวันที่ 30 พฤษภาคม และเจ้าชายเฟรเดอริก มกุฎราชกุมารแห่งเดนมาร์กในขณะนั้น เสด็จพระราชดำเนินมาทอดพระเนตรโรงงานเมื่อวันที่ 25 ตุลาคม เดิมมีกำลังการผลิตปีละ 100 ล้านลิตร ก่อนขยายเป็นปีละ 120 ล้านลิตรในเวลาต่อมา โดยเบียร์ช้างที่ผลิตจากโรงงานนี้เดิมวางจำหน่ายในจังหวัดภาคตะวันออก ภาคกลางตอนบน และภาคใต้ ปัจจุบันผลิตเพื่อส่งออกไปวางจำหน่ายในต่างประเทศ
# โรงงานเบียร์ อำเภอบางบาล จังหวัดพระนครศรีอยุธยา ดำเนินการโดย บริษัท เบียร์ทิพย์ บริวเวอรี่ (1991) จำกัด มีพื้นที่ 330 ไร่ โดยใช้เงินลงทุน 2,500 ล้านบาท เป็นโรงงานแห่งแรกที่ผลิตเบียร์ช้าง โดยเริ่มผลิตเมื่อวันที่ 4 เมษายน พ.ศ. 2537 วางจำหน่ายครั้งแรกเมื่อวันที่ 2 มีนาคม พ.ศ. 2538 และเจ้าชายเฟรเดอริกเสด็จพระราชดำเนินมาทรงเปิดโรงงานเมื่อวันที่ 19 กรกฎาคม พ.ศ. 2540 มีกำลังการผลิตปีละ 530 ล้านลิตร โดยเบียร์ช้างที่ผลิตจากโรงงานนี้เดิมวางจำหน่ายในจังหวัดภาคตะวันออก ภาคกลางตอนบน และภาคใต้ ปัจจุบันผลิตเพื่อส่งออกไปวางจำหน่ายในต่างประเทศเช่นเดียวกับโรงงานในอำเภอวังน้อย
# โรงงานเบียร์ อำเภอคลองขลุง จังหวัดกำแพงเพชร ดำเนินการโดย บริษัท เบียร์ไทย (1991) จำกัด (มหาชน) มีพื้นที่ 1,600 ไร่ โดยใช้เงินลงทุน 9,000 ล้านบาท เริ่มก่อสร้างเมื่อเดือนพฤศจิกายน พ.ศ. 2542 เริ่มผลิตเบียร์ช้างเมื่อวันที่ 12 ตุลาคม พ.ศ. 2544 วางจำหน่ายครั้งแรกเมื่อวันที่ 23 พฤศจิกายน ปีเดียวกัน และสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จมาทรงเปิดโรงงานเมื่อปี พ.ศ. 2545 เดิมมีกำลังการผลิตปีละ 440 ล้านลิตร ก่อนลงทุนเพิ่มอีก 7,250 ล้านบาท รวมเป็น 16,250 ล้านบาท เพื่อขยายกำลังการผลิตเป็นปีละ 900 ล้านลิตรเมื่อช่วงกลางปี พ.ศ. 2548 โดยเบียร์ช้างที่ผลิตจากโรงงานนี้เดิมวางจำหน่ายในจังหวัดภาคเหนือตอนบนและภาคอีสาน ปัจจุบันผลิตเพื่อวางจำหน่ายภายในประเทศทั่วประเทศ
รวมกำลังการผลิตจากทั้ง 3 โรงงานได้ปีละ 1,550 ล้านลิตร โดยโรงงานเหล่านี้ยังผลิตเครื่องดื่มตราช้างประเภทอื่น ๆ เช่น น้ำดื่ม โซดา และน้ำแร่ธรรมชาติอีกด้วย

**การตลาด**
เดิมนั้นเบียร์ในประเทศไทยมีเพียงรายเดียวคือเบียร์สิงห์ ของบริษัท บุญรอดบริวเวอรี่ จำกัด ซึ่งวางจำหน่ายมาตั้งแต่ปี พ.ศ. 2479 ดังนั้น เมื่อเจริญเริ่มผลิตเบียร์ช้างในปี พ.ศ. 2538 ซึ่งเป็นระยะเวลาห่างกันถึง 79 ปี จึงใช้วิธีรวมการตลาดสุรากลั่นที่ตนถนัดอยู่แต่เดิมเข้าไปทำการตลาดเบียร์พร้อมกัน เป็นการจำหน่ายในรูปแบบ "ขายเหล้าพ่วงเบียร์" โดยหากร้านค้าต้องการซื้อสุราไปจำหน่ายในร้าน จะได้รับเบียร์ช้างไปจำหน่ายด้วยในจำนวน 3-6 ขวดทุก 100 บาท ซึ่งถูกกว่าเบียร์สิงห์ กลยุทธ์นี้ทำให้ร้านค้าหลายแห่งต้องหยุดซื้อเบียร์สิงห์ เนื่องจากมีพื้นที่ในการจัดเก็บและเงินทุนที่จำกัด และผู้บริโภคยังตัดสินใจซื้อเบียร์ช้างเพิ่มขึ้นในช่วงวิกฤตการณ์การเงินในเอเชีย พ.ศ. 2540 จากปัจจัยด้านราคาข้างต้น ทำให้ยอดขายเบียร์สิงห์ลดลงอย่างมาก และเกือบทำให้ตระกูลภิรมย์ภักดีขายบุญรอดบริวเวอรี่ให้กับบริษัทจากต่างประเทศ อย่างไรก็ตาม บุญรอดบริวเวอรี่ก็ตัดสินใจสร้างเบียร์ชนิดใหม่เพื่อเป็นผลิตภัณฑ์ทางเลือก สำหรับรองรับกลุ่มผู้บริโภคในตลาดระดับกลาง คือ เบียร์ลีโอ ซึ่งมีราคาแพงกว่าเบียร์ช้างแต่ถูกกว่าเบียร์สิงห์ และมีรสชาติคล้ายกับไฮเนเก้น ทำให้ยอดขายเติบโตขึ้นโดยไม่ตัดกันเองกับยอดขายของเบียร์สิงห์ และกลับมาทำยอดขายได้ดีกว่าเบียร์ช้างในปัจจุบัน

**สินค้า**

**วัฒนธรรมประชานิยม**

**ระเบียงภาพ**

**อ้างอิง**

**แหล่งข้อมูลอื่น**

หมวดหมู่:ตราสินค้าเบียร์
ช้าง
หมวดหมู่:เครื่องดื่มแอลกอฮอล์ไทย
หมวดหมู่:ผลิตภัณฑ์ของกลุ่มทีซีซี